text: Kapkørsel koster 19-årig kørekortet
  29 august 2016 kl. 10.20
  Retten i Horsens har frakendt førerretten ubetinget i seks måneder og idømt en 19-årig 20 dages betinget fængsel. Dommen faldt efter en kapkørsel tilbage i 2015.
  Fængsel og frakendelse af førerretten blev straffen for at køre ræs.
  En 19-årig mand fra Hornsyld er ved Retten i Horsens  blevet frakendt førerretten ubetinget i seks måneder og idømt 20 dages betinget fængsel.
  - Manden deltog den 11. juli 2015 i kapkørsel, hvor han kørte ræs mod andre biler på en vej i Løsning, hvor man kun må køre 60 km i timen. Han oversteg fartgrænsen betydeligt og udsatte derfor sig selv og andre for fare, siger Anna Holm, anklager fra Sydøstjyllands Politi
  Retten i Horsens dømte ham for dette, og den 19-årige bad efterfølgende om betænkningstid.
  Fængsel og frakendelse af førerretten for at køre ræs https://t.co/QNFKFOy6K7
  
  